ADHD er en forkortelse for Attention-Deficit/Hyperactivity Disorder.
ADHD er en neurokognitiv lidelse, der f.eks. kan medføre impulsivitet, koncentrationsbesvær og problemer med planlægning og organisering. Det er en relativt almindelig lidelse, og det estimeres, at omtrent 4,5 % af danske børn og unge mellem 10 og 24 år har ADHD. Internationale undersøgelser har peget på, at 3-4 % af den voksne befolkning har diagnosen.
Der er typisk flere drenge og mænd end piger og kvinder, som bliver diagnosticeret med ADHD. Meget tyder dog på, at ADHD er underdiagnosticeret hos piger/kvinder.
Ubehandlet ADHD kan have en lang række konsekvenser, og det er derfor vigtigt at tage hånd om diagnosen for at forbedre livskvaliteten hos mennesker med ADHD.